Број: 81/2021  
Датум: 17.03.2021.

На основу Финансијског плана и програма рада Покрајинског завода за равноправност полова за 2021. годину, број: 21/2021 од 1.02.2021. године, Одлуке о расписивању Конкурса број: 80/2021 од дана 17.03.2021. и Правилника o поступку и критеријумима за доделу средстава Покрајинског завода за равноправност полова удружењима грађана за област равноправности полова са циљем унапређења родне равноправности у Аутономној Покрајини Војводини у 2021. години број: 79/2021 од 16.03.2021. године, Покрајински завод за равноправност полова расписује

**ЈАВНИ КОНКУРС  
ЗА ДОДЕЛУ СРЕДСТАВА ПОКРАЈИНСКОГ ЗАВОДА ЗА РАВНОПРАВНОСТ ПОЛОВА УДРУЖЕЊИМА ГРАЂАНА ЗА ОБЛАСТ РАВНОПРАВНОСТИ ПОЛОВА СА ЦИЉЕМ УНАПРЕЂЕЊА РОДНЕ РАВНОПРАВНОСТИ У АУТОНОМНОЈ ПОКРАЈИНИ ВОЈВОДИНИ У 2021. ГОДИНИ**

Покрајински завод за равноправност полова (у даљем тексту: Завод) додељује бесповратна средства у укупном износу oд 1.500.000,00 динара (словима: милиониипетстотинахиљададинара) предвиђених Финансијским планом и програмом рада Завода за 2021. годину – Подстицајни програми.

По Јавном конкурсу за доделу бесповратних средстава Покрајинског завода за равноправност полова удружењима грађана за област равноправности полова са циљем унапређења родне равноправности у Аутономној Покрајини Војводини у 2021. години (у даљем тексту: Конкурс), средства ће бити додељена у складу са „Правилником о поступку и критеријумима за доделу средстава Покрајинског завода за равноправност полова удружењима грађана за област равноправности полова са циљем унапређења родне равноправности у Аутономној Покрајини Војводини у 2021. години“ број: 79/2021 од 16.03.2021. године (у даљем тексту: Правилник)

Финансијске обавезе биће реализоване у складу са ликвидним могућностима Завода за 2021. годину.

Корисници средстава дужни су да додељена средства утроше у року од шест месеци од дана потписивања уговора, односно преноса средстава.

Конкурс је намењен удружењима и организацијама које се баве:

* подизањем свести о теми родне равноправности;
* едукацијом и оснаживањем жена са акцентом на вишеструко маргинализоване и дискриминисане групе жена;
* превенцијом и сузбијањем насиља према женама, као и елиминисању предрасуда и стереотипа о улози жена и мушкараца у породици и друштву;
* женским уметничким стваралаштвом.

Право учешћа на Конкурсу имају удружења грађана уписана у регистар у надлежном органу за програме који се реализују на територији Аутономне Покрајине Војводине.

Удружења грађана могу конкурисати са једним пројектом, а висина тражених средстава не може бити већа од 150.000,00 динара, а дужина трајања пројекта не може бити дужа од 6 месеци од дана потписивања, односно преноса средстава.

На конкурсу не могу учествовати: физичка лица, индиректни корисници буџета Аутономне Покрајине Војводине, привредни субјекти и други корисници чије је финансирање уређено актима које доноси или на њих даје сагласност Скупштина АП Војводине или Покрајинска влада.

Пријава на Конкурс подноси се у једном примерку, искључиво на обрасцу пријаве који се може преузети у Заводу, Нови Сад, Бул. Михајла Пупина 6, IV спрат, канцеларија 416 (тел: 021/6615-177), као и на интернет страници Завода <https://ravnopravnost.org.rs/javni-konkursi/>

Уз пријаву се подноси следећа обавезна документација:

1. фотокопија потврде о пореском идентификационом броју,
2. фотокопија ОП обрасца (оверени потписи лица овлашћених за заступање),
3. кратак историјат удружења,
4. досадашња искуства на реализацији сличних пројеката.

Пријаве се подносе Заводу, Булевар Михајла Пупина 6, IV спрат, 21000 Нови Сад – путем поште или лично у канцеларију 416 са назнаком – „ За конкурс – удружења грађана“ и „Не отварати“.

Неблаговремене и непотпуне пријаве, пријаве које нису поднела овлашћена лица и пријаве које нису поднете на утврђеном обрасцу — неће се разматрати.

Конкурсна документација се не враћа.

Пријава на Конкурс подноси се у року од 15 дана од дана објављивања конкурса у «Службеном листу АПВ», односно на сајту Завода [www.ravnopravnost.org.rs](http://www.ravnopravnost.org.rs)  
  
Поступак Конкурса спроводи Комисија за процену пројеката и програма (у даљем тексту: Комисија) коју образује директор/ка Завода. Комисија процењује и вреднује програме удружења грађана доделом одговарајућег броја бодова, у складу са следећим критеријумима:

1. Према референцама програма за област у којој се реализује програм (укупно највише до 30 бодова);

* постојање јасно формулисаних циљева и циљне групе и повезаности циљева и активности, дужина трајања програма (до 10 бодова);
* број директних корисника програма (до 10 бодова);
* могућност развијања програма и његова одрживост (до 10 бодова);

2. Према циљевима који се постижу реализацијом програма (укупно највише 40 бодова);

* допринос унапређивања стања у области у којој се програм спроводи - за област унапређења положаја жена и равноправности полова, број обука и едукација у ком је акценат на економској равноправности жена и мушкараца повећањем учешћа жена на тржишту рада, подстицање

пословних предузетничких идеја, ради унапређења сопственог бизниса и промоције нових пословних идеја (до 20 бодова);

* допринос унапређивању положаја циљне групе (до 20 бодова );

3. Према економичности буџета и усклађености буџета с планираним активностима и постојању суфинансирања програма и других извора (укупно највише 30 бодова);

* процена економичности буџета програма и усклађености буџета с планираним активностима (до 10 бодова);
* висина тражених средстава у поређењу са укупним обимом средстава на која се јавни конкурс односи (до 10 бодова);
* степен обезбеђености сопствених средстава или средстава из других извора (до 10 бодова).

Применом наведених критеријума, Комисија сачињава прелиминарну листу вредновања и рангирања пријава на Конкурс у року који не може бити дужи од 60 дана од дана рока за подношење пријава. Прелиминарна листа вредновања и рангирања пријава објављује се на интернет страници Завода, а учесници Конкурса имају право увида у поднете пријаве и приложену документацију у року од три радна дана од дана њиховог објављивања и право приговора на исту у року од осам дана од дана њеног објављивања.

Одлуку о приговору учесника Конкурса доноси Комисија у року од 15 дана од дана његовог пријема.

Решење о избору програма, које је коначно, доноси директорка Завода, у складу са ликвидним могућностима Завода и уз сагласност Управног одбора, у року од 30 дана од дана истека рока за подношење приговора удружења грађана на јавни конкурс и објављује на интернет страници Завода.

У случају да удружење грађана којем су одобрена средства одустане од реализације пројекта, директорка Завода ће на основу листе вредновања и рангирања пријава донети решење о додели нерасподељених средстава.

Решење о додели средстава објављује се на интернет страници Завода [www.ravnopravnost.org.rs](http://www.ravnopravnost.org.rs)

**Рок за подношење пријавe је 02.04.2021. године.**

Додатне информације могу се добити путем телефона 021/6615-177 и 021/6615-133 од 8 до 16 часова.

ДИРЕКТОРКА ЗАВОДА

Станислава Малић-Гостовић